b"\n_START_ARTICLE_\nFumiyuki Beppu\n_START_SECTION_\nBiografia\n_START_PARAGRAPH_\nFumiyuki Beppu pass\xc3\xa0 al professionalisme el 2005 de la m\xc3\xa0 de l'equip Discovery Channel. El 2008 pass\xc3\xa0 a l'Skil-Shimano, on un dels seus patrocinadors era japon\xc3\xa8s. El 2009, junt a Yukiya Arashiro, foren els primers japonesos a finalitzar el Tour de Fran\xc3\xa7a, acabant en la posici\xc3\xb3 112a. En la darrera etapa d'aquella edici\xc3\xb3 Beppu guany\xc3\xa0 el premi de la combativitat._NEWLINE_Els seus principals \xc3\xa8xits esportius els ha aconseguit al Jap\xc3\xb3 en guanyar en dues ocasions el campionat nacional en ruta i tres m\xc3\xa9s el de contrarellotge."